**Антон Дуброў** (нар. 18 чэрвеня 1995) — беларускі тэнісны трэнер і былы гулец. З’яўляецца трэнерам тэнісісткі Арыны Сабаленка з 2020 года.

Кар’ера
-------

Дуброў пачаў гуляць у тэніс ва ўзросце пяці гадоў. Яго найвышэйшая пазіцыя ў юніёрскім рэйтынгу ITF — 272 месца, дасягнутае ў 2013 годзе дзякуючы выйгрышу тытула 5 узроўню ў парным разрадзе і 4 узроўню ў адзіночным разрадзе ў папярэднім годзе на юніёрскіх спаборніцтвах ITF[en]. Падчас сваёй гульнявой кар’еры ён зарабіў адно рэйтынгавае ачко Асацыяцыі тэнісістаў-прафесіяналаў (ATP), выйграўшы толькі адзін з дзесяці адзіночных матчаў асноўнай сеткі на ITF Men’s Circuit з 2013 да 2015 года, але працягваў зрэдку выступаць да 2018 года, удзельнічаючы ў кваліфікацыйных розыгрышах ITF.

Арына Сабаленка ў 2019 годзе
Даўні член каманды Арыны Сабаленка ў якасці яе партнёра па ўдарах, Дуброў стаў асноўным трэнерам Сабаленка ў 2020 годзе, замяніўшы даўняга трэнера Дзмітрыя Турсунова пасля кароткатэрміновага эксперыменту з Дзітэрам Кіндлманам. Сабаленка, якая ў 2020 годзе не ўваходзіла ў першую дзясятку WTA, дабілася больш стабільных вынікаў з Дубровым, выйграўшы чатыры тытулы WTA Tour у першым годзе трэнерскай працы апошняга. Заняўшы 2-е месца ў свеце ў канцы 2021 года, яна прыпісала яму тое, што ён дапамог ёй адчуваць сябе больш упэўнена ў гульні, ацаніўшы працу з ім у пазітыўным ключы.

У лютым 2022 года, калі Сабаленка супраціўлялася спробам сваёй каманды перапрацаваць уласную падачу, маючы некаторыя праблемы з падвойнай памылкай[ru], Дуброў запрапанаваў сысці ў адстаўку, але Сабаленка пераканала яго застацца, паабяцаўшы, што «мы вернемся мацнейшымі». Каб выправіць падачу Сабаленка, у жніўні 2022 года быў запрошаны эксперт па біямеханіцы, і пасля заваявання свайго першага тытула Вялікага шлема ў адзіночным разрадзе на Адкрытым чэмпіянаце Аўстраліі 2023 года, яна падзякавала сваёй «самай шалёнай камандзе ў туры» — асноўнаму трэнеру Дуброву і трэнеру па фітнесе Джэйсану Стэйсі за падтрымку ў бурным мінулым годзе.

Зноскі
------

1. 1 2 3 4  Anton Dubrov **(нявызн.)**.  Association of Tennis Professionals. Праверана 16 March 2023.
2. 1 2 3  Anton Dubrov Tennis Player Profile **(нявызн.)**. *itftennis.com*.  International Tennis Federation. Праверана 16 March 2023.
3. ↑  Oddo, Chris.  Sabalenka and Dubrov Carving a Path to Success **(нявызн.)**, *tennisnow.com* (15 November 2020). Праверана 17 March 2023.
4. 1 2  Kane, David.  Sabalenka credits refined coaching team, pre-match prep for 2020 surge **(нявызн.)**, *wtatennis.com*, *Women's Tennis Association* (15 November 2020). Праверана 17 March 2023.
5. ↑  Di Lorito, Paolo.  È già finita la collaborazione tra Sabalenka e Kindlmann(італ.), *ubitennis.net* (22 September 2020). Праверана 17 March 2023.
6. ↑  Chowdhury, Priyabata.  Aryna Sabalenka Reveals How Hiring Former Hitting Partner as Coach Has Helped Her Tennis **(нявызн.)**, *Essentially Sports* (8 January 2021). Праверана 17 March 2023.
7. ↑  Nguyen, Courtney.  Insider Wrap: Why Sabalenka's Madrid win is a game changer **(нявызн.)**, *wtatennis.com*, *Women's Tennis Association* (10 May 2021). Праверана 17 March 2023.
8. ↑  Clarey, Christopher.  Big Risks and Big Rewards for Aryna Sabalenka at the Australian Open **(нявызн.)**, *The New York Times* (28 January 2023). Праверана 17 March 2023.
9. ↑  Tan, Gill.  Writers reflect: Favourite AO 2023 moments **(нявызн.)**, *ausopen.com*, *Australian Open* (29 January 2023). Праверана 17 March 2023.
10. 1 2  Fendrich, Howard.  Analysis: Aussie Open champ Sabalenka reworked serve, belief **(нявызн.)**, *Associated Press* (28 January 2023). Праверана 17 March 2023.
11. ↑  Fendrich, Howard.  Aryna Sabalenka wins 1st Grand Slam title at Australian Open **(нявызн.)**, *Associated Press* (28 January 2023). Праверана 17 March 2023.

Спасылкі
--------

* Профіль на сайце ATP тура (англ.)

* Профіль на сайце ITF (англ.)